Document ID: 32014D0357

IZVEDBENI SKLEP KOMISIJE
z dne 13. junija 2014
o skladnosti evropskih standardov skupine EN 957 (deli 2 in 4-10) in EN ISO 20957 (del 1) za nepremično opremo za vadbo in desetih evropskih standardov za gimnastično opremo s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije
(Besedilo velja za EGP)
(2014/357/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) ter zlasti člena 4 Direktive,
ob upoštevanju naslednjega:
(1)
Člen 3(1) Direktive 2001/95/ES proizvajalce obvezuje, da dajo na trg le varne proizvode.
(2)
V skladu z drugim pododstavkom člena 3(2) Direktive 2001/95/ES se proizvod šteje za varnega, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4(2) navedene direktive sklicuje Komisija v Uradnem listu Evropske unije.
(3)
V skladu s členom 4(1) Direktive 2001/95/ES evropske organizacije za standardizacijo (ESO) pripravijo evropske standarde na podlagi mandatov, ki jih določi Komisija.
(4)
V skladu s členom 4(2) Direktive 2001/95/ES mora Komisija objaviti sklicevanja na take standarde.
(5)
27. julija 2011 je Komisija sprejela Sklep 2011/476/EU o varnostnih zahtevah, ki jih morajo izpolnjevati evropski standardi za nepremično opremo za vadbo v skladu z Direktivo 2001/95/ES Evropskega parlamenta in Sveta (2).
(6)
Komisija je 5. septembra 2012 ESO izdala mandat za standardizacijo M/506 za razvoj evropskih standardov za nepremično opremo za vadbo, da se obravnavajo glavna tveganja, povezana s takšno opremo, ob upoštevanju načela, da so tveganja poškodb ali okvar zdravja med običajnimi razumnimi in predvidljivimi pogoji uporabe zmanjšana na najmanjšo možno raven z zasnovo ali zaščitnimi ukrepi. Mandat je zahteval, da se upošteva naslednje: stabilnost prostostoječe opreme, ostri robovi in srh, konci cevi, stiskalni deli, škarjasti elementi, vrtljivi in gibajoči se deli na dostopnem območju, uteži, dostop do opreme in pobeg, mehanizmi za prilagajanje in zaklepanje, vrvi, pasovi, verige, žične pletenice in škripci, vodila za vrvi in pasove, vlečna mesta, namestitev ročajev, vgrajeni, dodani in vrtljivi ročaji, električna varnost in enota za imobilizacijo za prekinitev električne povezave.
(7)
Evropski odbor za standardizacijo (CEN) je sprejel skupino evropskih standardov (EN 957, deli 2 in 4-10) in evropski standard EN ISO 20957 (del 1) za nepremično opremo za vadbo, ki sodijo v področje mandata Komisije.
(8)
Evropski standardi skupine EN 957, deli 2 in 4-10, in evropski standard EN ISO 20957 (del 1) za nepremično opremo za vadbo izpolnjujejo mandat M/506 in so skladni s splošno varnostno zahtevo iz Direktive 2001/95/ES. Njihova sklicevanja bi bilo treba ustrezno objaviti v Uradnem listu Evropske unije.
(9)
27. julija 2011 je Komisija sprejela Sklep 2011/479/EU o varnostnih zahtevah, ki jih morajo izpolnjevati evropski standardi za gimnastično opremo v skladu z Direktivo 2001/95/ES Evropskega parlamenta in Sveta (3).
(10)
Komisija je 5. septembra 2012 evropskim organizacijam za standardizacijo izdala mandat za standardizacijo M/507 za razvoj evropskih standardov za gimnastično opremo, da se obravnavajo glavna tveganja, povezana s takšno opremo, namreč tveganja, ki izvirajo iz njene nezadostne nosilnosti, izgube stabilnosti, uporabe električne energije in vezij, uporabe mehanske ali vodne energije, uporabe opreme same, vključno s padci, urezninami, pastmi, zadušitvijo, trki in preobremenitvijo telesa, dostopom do opreme, vključno z dostopom v primeru okvar in sile, morebitno interakcijo med opremo in občasnimi opazovalci (npr. občinstvom), nezadostnim vzdrževanjem, sestavljanjem, razstavljanjem in ravnanjem z opremo ter izpostavljenostjo kemikalijam.
(11)
Evropski odbor za standardizacijo (CEN) je sprejel deset evropskih standardov za gimnastično opremo, ki sodijo v področje mandata Komisije.
(12)
Teh deset evropskih standardov za gimnastično opremo izpolnjuje mandat M/507 in so skladni s splošno varnostno zahtevo iz Direktive 2001/95/ES. Njihova sklicevanja bi bilo treba ustrezno objaviti v Uradnem listu Evropske unije.
(13)
Ukrepi iz tega sklepa so v skladu z mnenjem odbora, ustanovljenega na podlagi Direktive 2001/95/ES -
SPREJELA NASLEDNJI SKLEP:
Člen 1
Naslednji evropski standardi izpolnjujejo splošno varnostno zahtevo iz Direktive 2001/95/ES za tveganja, ki jih pokrivajo:
(a)
EN ISO 20957-1:2013 „Nepremična oprema za vadbo - 1. del: Splošne varnostne zahteve in preskusne metode (ISO 20957-1:2013)“;
(b)
EN 957-2:2003 „Nepremična oprema za vadbo - 2. del: Oprema za vadbo moči, dodatne posebne varnostne zahteve in preskusne metode“;
(c)
EN 957-4:2006+A1:2010 „Nepremična oprema za vadbo - 4. del: Klopi za vadbo moči, dodatne posebne varnostne zahteve in preskusne metode“;
(d)
EN 957-5:2009 „Nepremična oprema za vadbo - 5. del: Nepremična sobna kolesa in oprema za vadbo zgornjega dela telesa, dodatne posebne zahteve in preskusne metode“;
(e)
EN 957-6:2010 „Nepremična oprema za vadbo - 6. del: Tekoče preproge, dodatne posebne zahteve in preskusne metode“;
(f)
EN 957-7:1998 „Nepremična oprema za vadbo - 7. del: Naprave za veslanje, dodatne posebne zahteve in preskusne metode“;
(g)
EN 957-8:1998 „Nepremična oprema za vadbo - 8. del: Steperji, tekoče stopnice, vzpenjalniki. Dodatne posebne varnostne zahteve in preskusne metode“;
(h)
EN 957-9:2003 „Nepremična oprema za vadbo - 9. del: Pedalniki, dodatne posebne varnostne zahteve in preskusne metode“;
(i)
EN 957-10:2005 „Nepremična oprema za vadbo - 10. del: Sobna kolesa z nepomičnim kolesom ali brez prostega kolesa, dodatne posebne varnostne zahteve in preskusne metode“;
(j)
EN 913:2008 „Gimnastična oprema - Splošne varnostne zahteve in preskusne metode“;
(k)
EN 914:2008 „Gimnastična oprema - Bradlja in dvovišinska bradlja - Zahteve in preskusne metode, vključno z varnostjo“;
(l)
EN 915:2008 „Gimnastična oprema - Dvovišinska bradlja - Zahteve in preskusne metode, vključno z varnostjo“;
(m)
EN 916:2003 „Gimnastična oprema - Švedske skrinje - Zahteve in preskusne metode, vključno z varnostjo“;
(n)
EN 12196:2003 „Gimnastična oprema - Konji in koze - Funkcionalne in varnostne zahteve, preskusne metode“;
(o)
EN 12197:1997 „Gimnastična oprema - Drogovi - Varnostne zahteve in preskusne metode“;
(p)
EN 12346:1998 „Gimnastična oprema - Letveniki, plezalne lestve in plezalni sestavi - Funkcionalne in varnostne zahteve, preskusne metode“;
(q)
EN 12432:1998 „Gimnastična oprema - Gredi - Funkcionalne in varnostne zahteve, preskusne metode“;
(r)
EN 12655:1998 „Gimnastična oprema - Krogi - Funkcionalne in varnostne zahteve, preskusne metode“;
(s)
EN 13219:2008 „Gimnastična oprema - Prožne ponjave - Funkcionalne in varnostne zahteve, preskusne metode“;
Člen 2
Sklici na standarde EN ISO 20957-1:2013, EN 957-2:2003, EN 957-4:2006+A1:2010, EN 957-5:2009, EN 957-6:2010, EN 957-7:1998, EN 957-8:1998, EN 957-9:2003, EN 957-10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 in EN 13219:2008 se objavijo v delu C Uradnega lista Evropske unije.
Člen 3
Ta sklep začne veljati dvajseti dan po objavi v Uradnem listu Evropske unije.
V Bruslju, 13. junija 2014

Labels: 3
7
1